Aivar Riisalu kommenteeris ka skandaalset president Toomas Hendrik Ilvese "nelja tunni" repliiki ning ütles kindlalt, et nelja tunniga Eestit vallutada pole võimalik, vahendas ERRi uudisteportaal. "Ma arvan, et iga mõtlev inimene saab ka aru, et president ka nii tõesti ei mõelnud," kommenteeris Riisalu ja lisas ühiskonnale selge sõnumi: magage rahulikult!
Ka Kalev Stoicescu ütles, et paanikaks ei ole põhjust, ning presidendi "nelja tunni" repliiki kommenteerides ütles teadur, et tähtsam on siin heidutusfaktor, et Venemaa ei söandaks kunagi midagi inetut Eesti suhtes ette võtta, jõuga ähvardada või lausa rünnata. "Siin on liitlaste kohalolek see peamine heidutusfaktor, millele ka president viitas," sõnas Stoicescu.